ગુજરાતના પૂર્વ આઇપીએસ અધિકારી સંજીવ ભટ્ટે 11 જુલાઇના રોજ એક વીડિયો તેમના ફેસબુક એકાઉન્ટ પર શેયર કર્યો હતો. જેમાં એક યુવતી બિકની પહેરી વરસાદમાં યોગ કરતી જોવા મળે છે. જો કે આ વીડિયા પોસ્ટ કર્યા પછી અત્યાર સુધીમાં સંજીવ ભટ્ટને વિવિધ પ્રકારના કોમેન્ટ મળી રહ્યા છે. અને મોટી સંખ્યામાં લોકો આ વીડિયોને જોઇ પણ રહ્યા છે. ઉલ્લેખનીય છે કે નરેન્દ્ર મોદીની વિરુદ્ધ સોંગધનામું આપનાર પૂર્વ આઇપીએસ અધિકારી ભટ્ટને 2015માં તેમના પદથી સસ્પેન્ડ કરવામાં આવ્યા હતા. સંજીવ ભટ્ટ નરેન્દ્ર મોદી અને ભાજપ અધ્યક્ષ અમિત શાહ વિરુદ્ધ અવાર નવાર ટિપ્પણી કરવાના મામલે ચર્ચામાં રહે છે.